OpenLLM-France/wikimedia huggingface dataset:
# Miroslav Cerar

Miroslav Cerar (Ljubljana, Regne de Iugoslàvia 1939) és un gimnasta artístic iugoslau, ja retirat, guanyador de tres medalles olímpiques.

## Biografia

Va néixer el 28 d'octubre de 1939 a la ciutat de Ljubljana, població que en aquells moments formava part del Regne de Iugoslàvia i que avui en dia és la capital d'Eslovènia.

## Carrera esportiva

Va participar, als 20 anys, en els Jocs Olímpics d'Estiu de 1960 realitzats a Roma (Itàlia), on en representació de la República Federal Socialista de Iugoslàvia finalitzà cinquè en la prova de barra fixa (aconseguint guanyar així un diploma olímpic), vuitè en la prova individual masculina i novè en la prova per equips com a resultats més destacats.
En els Jocs Olímpics d'Estiu de 1964 realitzats a Tòquio (Japó) aconseguí guanyar la medalla d'or en la prova de cavall amb arcs i la medalla de bronze en la prova de barra fixa, a més de finalitzar sisè en la prova de barres paral·leles, setè en la prova individual i onzè en la prova per equips.
En els Jocs Olímpics d'Estiu de 1968 celebrats a Ciutat de Mèxic (Mèxic), la seva última participació olímpica, aconseguí revalidar el seu títol olímpic en cavall amb arcs, finalitzant sisè en la prova per equips i novè en la prova individual com a resultats més destacats.
Al llarg de la seva carrera ha guanyat cinc medalles en el Campionat del Món de gimnàstica artística, entre elles tres medalles d'or, i quinze medalles en el Campionat d'Europa de l'especialitat, entre elles nou medalles d'or.
# Velocitat de sincronisme

La velocitat de sincronisme en una màquina elèctrica de corrent altern és la velocitat a la que gira el camp magnètic rotant.

## Càlcul de la velocitat de sincronisme

La velocitat de sincronisme en una màquina de corrient altern depèn del nombre de parell pols i de la freqüència de la xarxa de subministrament elèctric.
$\omega _{\mathrm {sinc} }={1 \over p}\omega _{\mathrm {rot} }={2\pi f_{e} \over p}$
$n_{\mathrm {sinc} }={60f_{e} \over p}$
On:
* $f_{e}$ és la freqüència del sistema, en Hz.
* $p$ és el nombre de parell de pols en la màquina.
* La velocidad de sincronisme $\omega$ donada en radians per segon (rad/s), i la velocitat $n$ donada en revolucions per minut (rpm).

## Consideracions

* La velocitat de sincronisme en una màquina síncrona és igual a la velocitat del rotor.
* La velocitat de sincronisme en un motor asíncron és lleugerament superior a la velocitat del rotor, d'aquesta manera es genera una tensió induïda en el debanat rotòric. En el cas oposat funcionarà com un generador. El motor asíncron mai gira a velocitat síncrona. Per tant, la velocitat a la que gira es denominada velocitat subsíncrona i el motor es denomina motor asíncron.

## Vegeu també

* Rotors
* Motor síncron
* Motor asíncron
* Camp magnètic
* Màquina elèctrica
* Corrent altern

## Referències

* 1 2 «Synchronous Speed of Electrical Motors» (en anglès). The Engineering Toolbox, 2005. [Consulta: 8 maig 2009].
* 1 2 What is asynchronous speed ? - (anglès) www.electricaldeck.com
# Roc de la Collada (Conat)

El Roc de la Collada és una muntanya de 960,7 metres d'altitud del terme comunal de Conat, de la comarca del Conflent, a la Catalunya del Nord.
És a la zona occidental del terme de Conat, just al límit nord de la Reserva Natural de Conat, a prop i al sud del poble de Vellans.
Com altres rocs de la zona, és un aflorament de roca calcària que contrasta amb la resta de l'obaga on està situada.

## Referències

* ↑ El Roc de la Collada en els ortofotomapes de l'IGN
* ↑ «La Reserva Natural de Conat a Reserves naturals catalanes». Arxivat de l'original el 2018-03-30. [Consulta: 5 abril 2018].
# Xenorhina arboricola

Xenorhina arboricola és una espècie de granota de la família Microhylidae que viu a Papua Nova Guinea.

## Referències

* Richards, S. & Allison, A. 2004. Xenorhina arboricola. Llista Vermella d'Espècies Amenaçades de la UICN 2006. Consulta: 27 d'abril del 2008.
# Marian Smoluchowski

Marian Smoluchowski (Viena, Mödling i Vorderbrühl, 28 de maig de 1872 - Cracòvia, 5 de setembre de 1917) va ser un físic, estadístic i matemàtic polonès.

## Vida i obra

Smoluchowski va créixer i va ser educat a Viena, ciutat en què el seu pare, un advocat polonès, era cap de la secció polonesa de la cancelleria de l'emperador Francesc Josep I d'Àustria. Després de obtenir el doctorat a la universitat de Viena el 1894, va estar uns anys ampliant estudis a París i Anglaterra. El 1898, en retornar a Viena, va ser professor ajudant a la universitat i, l'any següent, amb només vint-i-sis anys, va ser nomenat professor de la universitat de Lwów (avui Lviv, Ucraïna). A partir de 1903, va ser catedràtic de física matemàtica d'aquesta universitat.
El 1913 va ser nomenat catedràtic de física experimental de la universitat Jagellònica de Cracòvia, ciutat en què va morir pocs anys després a causa d'una disenteria contreta durant l'època de la gran fam provocada per la primera guerra mundial.
Les aportacions de Smoluchowski ala física i les matemàtiques van ser nombroses, especialment en el camp del moviment brownià, dels processos estocàstics i altres problemes relacionats.
Smoluchowski també va ser un destacat alpinista, membre de la societat alpina d'Àustria.

## Referències

* ↑ Krajewski, 2001, p. 185.
* ↑ Świętosławski, 1942, p. 119.
* ↑ Seneta, 2001, p. 299.
* ↑ Seneta, 2001, p. 300.
* ↑ Ulam, 1957, p. 475-480.
* ↑ Świętosławski, 1942, p. 123.

## Bibliografia

* Heller, Michał (editor) «Filozofia fizyki Mariana Smoluchowskiego w 100. rocznicę śmierci» (en polonès). ZFN - Zagadnienia Filozoficzne w Nauce, Num. especial centenari, Num. 62, 2017. ISSN: 0867-8286.
* Krajewski, Wladyslaw. «Marian Smoluchowski - A forerunner of the Caos Theory». A: Władysław Krajewski (ed.). Polish Philosophers of Science and Nature in the 20th Century (en anglès). Rodopi, 2001, p. 185-188. ISBN 90-420-1497-0.
* Seneta, E. «Marian Smoluchowski». A: C.C. Heyde, E. Seneta (eds.). Statisticians of the Centuries (en anglès). Springer, 2001. ISBN 978-0-387-95283-3.
* Świętosławski, Wojciech «Marian Smoluchowski» (en anglès). Bulletin of the Polish Institute of Arts and Sciences in America, Vol. 1, Num. 1, 1942, pàg. 119-124. ISSN: 0376-2327.
* Teske, Armin. Marian Smoluchowski: życie i twórczość (en polonès). Państwowe Wydaw, 1955.
* Ulam, S. «Marian Smoluchowski and the Theory of Probabilities in Physics» (en anglès). American Journal of Physics, Vol. 25, Num. 7, 1957, pàg. 475-480. DOI: 10.1119/1.1934510. ISSN: 0002-9505.

## Enllaços externs

* O'Connor, John J.; Robertson, Edmund F. «Marian Smoluchowski» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Teske, Andrzej A. «Smoluchowski, Marian». Complete Dictionary of Scientific Biography, 2008. [Consulta: 31 agost 2019]. (anglès)
* Kluza, Maciej; Pawłowska, Maria. «Pod przewodnią gwiazdą nauki - Marian Smoluchowski w stulecie śmierci». Biblioteka Jagiellońska - Uniwersytet Jagielloński, 2017. [Consulta: 31 agost 2019]. (polonès)
# BDG

BDG té els següents significats:
* Bisbat de Girona, divisió administrativa de l'església catòlica a l'entorn de la ciutat de Girona
* Bloc Democràtic Gabonès, partit polític històric del Gabon
* Gambit Blackmar-Diemer (del seu nom en anglès Blackmar–Diemer Gambit), obertura d'escacs
# BDJ

BDJ té els següents significats:
* Banc del Japó, banc central del Japó
* British Dental Journal, revista científica de referència en el camp de l'odontologia
# Bakunin

Bakunin és el nom dels següents personatges:
* Maria Bakunin o Marussia Bakunin (Krasnoyarsk, Rússia, 1873 - Nàpols, 1960), química, biòloga i farmacèutica establerta a Itàlia
* Mikhaïl Bakunin (Priamúkhino, Rússia - 1876, Berna, Suïssa), filòsof anarquista rus
# Baluran

Baluran és un estratovolcà que es troba a l'illa de Java, Indonèsia. Es troba a l'extrem nord-est de l'illa i està eclipsat pel seu veí molt més gran, l'Ijen. El seu cim s'eleva fins als 1.247 msnm i no es té constància de cap erupció en temps històrics.

## Referències

* ↑ «Global Volcanism Program | Baluran» (en anglès). [Consulta: 1r novembre 2021].
* ↑ Witton, Patrick. Indonesia. Melbourne: Lonely Planet, 2003, p. 299. ISBN 1-74059-154-2.
# BMW Malaysian Open 2014

* Aquest article tracta sobre el torneig de la WTA. Si cerqueu el torneig de l'ATP, vegeu «Malaysian Open 2014 (ATP)».
El Clàssic de Malàisia 2014, conegut oficialment com a BMW Malaysian Open 2014, és un esdeveniment tennístic disputat sobre pista dura que pertany als International Tournaments del circuit WTA femení. La cinquena edició del torneig es va disputar entre el 14 i el 20 d'abril del 2014 al Bukit Kiara Equestrian & Country Resort de Kuala Lumpur, Malàisia.
La tennista croata Donna Vekić va guanyar el primer títol de la seva carrera, la primera tennista menor de divuit anys en guanyar un títol des de 2006.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| 1 | D. Cibulková | 6 | 6 | |
| | S-w. Hsieh | 1 | 2 | | 1 | D. Cibulková | 4 | 6 | 6 |
| Q | Gatto-Monticone | 1 | 4 | | 6 | Z. Diyas | 6 | 2 | 4 |
| 6 | Z. Diyas | 6 | 6 | | | | | | | 1 | D. Cibulková | 6$^3$ | 6 | 6 |
| 3 | K. Plíšková | 6 | 6 | | | | | | | 3 | K. Plíšková | 7 | 3 | 3 |
| Q | Y. Duan | 1 | 3 | | 3 | K. Plíšková | 6 | 6 | | | | | | |
| | T. Majerič | 4 | 4 | | | Ç. Büyükakçay | 4 | 4 | | | | | | |
| | Ç. Büyükakçay | 6 | 6 | | | | | | | | | | | | 1 | D. Cibulková | 7 | 5 | 6$^4$ |
| 7 | D. Vekić | 1 | 6 | 7 | | | | | | | | | | | 7 | D. Vekić | 5 | 7 | 7 |
| | K. Plíšková | 6 | 3 | 5 | 7 | D. Vekić | 6 | 7 | | | | | | |
| | D. Kovinić | 4 | 6 | 1 | 4 | Mayr-Achleitner | 4 | 5 | | | | | | |
| 4 | Mayr-Achleitner | 6 | 3 | 6 | | | | | | 7 | D. Vekić | 1 | 6 | 6 |
| Q | L. Kitxenok | 1 | 2 | | | | | | | 2 | S. Zhang | 6 | 3 | 4 |
| | M. Linette | 6 | 6 | | | M. Linette | 2 | 6 | 1 | | | | | |
| WC | L. Zhang | 3 | 6 | 0 | 2 | S. Zhang | 6 | 2 | 6 |
| 2 | S. Zhang | 6 | 4 | 6 | | | | | |

## Quadre dobles femenins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | Tímea Babos Chan Hao-ching | 7 | 6 | |
| | Eleni Daniïlidu Magda Linette | 6⁵ | 2 | | 1 | Tímea Babos Chan Hao-ching | 6 | 6 | |
| 3 | Jarmila Gajdošová Hsieh Su-wei | 6 | 6 | | 3 | Jarmila Gajdošová Hsieh Su-wei | 3 | 3 | |
| | Chan Chin-wei Xu Yifan | 3 | 3 | | | | | | | 1 | Tímea Babos Chan Hao-ching | 6 | 6 |
| Alt | Hsieh Shu-ying Arina Rodionova | 0 | 1 | | | | | | | 4 | Chan Yung-jan Zheng Saisai | 3 | 4 |
| 4 | Chan Yung-jan Zheng Saisai | 6 | 6 | | 4 | Chan Yung-jan Zheng Saisai | 4 | 6 | [10] |
| | Liudmila Kitxenok Olha Savtxuk | 6 | 5 | [10] | | Liudmila Kitxenok Olha Savtxuk | 6 | 4 | [4] |
| 2 | Darija Jurak Megan Moulton-Levy | 3 | 7 | [5] | | | | | |

## Enllaços externs

* Web oficial Arxivat 2016-08-21 a Wayback Machine. (anglès)
* Quadre individual femení PDF
* Quadre dobles femenins PDF
Kuala Lumpur :
2010
2011
2012
2013
2014
2015
2016
2017 :
WTA Tour 2014
< 2013
2015 > :
WTA Finals, Singapur  · WTA Tournament of Champions, Sofia :
# BMW M2

El BMW M2 és un coupé esportiu de la marca de Múnic presentat a finals de l'any 2015. Està dissenyat per l'empresa M- Motorsport, que és la secció de vehicles esportius de BMW. La fabricació es realitza a la planta productiva de Leipzig ( Alemanya), la mateixa que la resta de la sèrie 2. El seu posicionament al mercat està per sota dels M3 / M4 i corona la sèrie 2 de BMW i es tracta del successor natural del BMW 1M coupé.

## Característiques

La seva carrosseria agafa com a base la sèrie 2 coupé de BMW (codi F87). S'ha realitzat un eixamplament substancial del xassís, que ha necessitat un disseny de parafangs i paraxocs específics, que el diferencien clarament de la resta de models de la sèrie F87. Les quatre sortides d'escapament tradicionals dels models M, li atorguen l'aspecte de vehicle potent, i una imatge inequívoca que es tracta d'un M2.
El motor és el conegut amb el codi N55 que disposa de 6 cilindres en línia de 3 litres de cilindrada, però potenciat amb un turbo tipus twin scroll (de doble espiral) que rendeix 370cv a 6500 rpm. El xassís i esquema de suspensions deriven del M3/M4 del 2016, així com el seu sistema de frens amb discs d'acer perforats i ventilats. Amb la seva disposició tradicional de motor davanter i tracció darrere, disposa d'un gran equilibri dels seus 1495 kg de pes entre els dos eixos.

## Prestacions

La velocitat màxima està autolimitada a 250Km/h i com a opció es pot demanar la limitació a 270 km/h. L'acceleració de 0-100 km/h la realitza en 4,5 segons amb la caixa DKG de doble embragatge opcional, mentre que l'esprint amb la caixa manual de sèrie és 0,2 segons més lent.

## Equipament

S'ofereix únicament en quatre possibles colors (blanc, blau, vermell i negre) i opcionalment es pot triar una caixa de canvi DKG de set velocitats automàtica de doble embragatge.
* BMW M2
* BMW M2 Competition
* BMW M2 CS

## Enllaços externs

* Registre dels models M de BMW
# Sigüés

Sigüés és un municipi d'Aragó situat a la província de Saragossa i enquadrat a la comarca de la Jacetània.
La temperatura mitjana anual és de 12,2° i la precipitació anual, 750 mm.

## Referències

* ↑ «Gran Enciclopèdia Aragonesa, Sigüés». Arxivat de l'original el 2016-05-28. [Consulta: 1r setembre 2016].
# Balearització

La balearització és un terme utilitzat en tractats de turisme i sostenibilitat que fa referència a un model de desenvolupament urbanístic basat en la construcció desmesurada en primera línia de mar. La balearització defineix l'abús d'urbanització del litoral –per exemple, sobre la mateixa platja–, intensiva i desordenada per a l'ús turístic de masses. La gènesi i difusió del terme sembla haver obeït a la defensa de destinacions turístiques franceses, com ara la Costa Blava, front a l'emergent competència de les costes corsa i balear. Però també són innegables les implicacions socioambientals del fenomen: la degradació ambiental i paisatgística, l'especulació urbanística, la corrupció política-institucional o l'increment de la petjada ecològica.
Té el seu origen en el model de desenvolupament dut a terme a les Illes Balears (i en especial a l'illa de Mallorca) durant la dècada dels anys 60 i 70 del segle xx.

## Referències

* ↑ Blázquez-Salom, Macià; Artigues Bonet, Antoni Albert; Murray-Mas, Ivan «La balearización global. El capital turístico en la minoración e instrumentación del Estado». Investigaciones Turísticas, 2, 2011, pàg. 1-28. ISSN: - 5609 2174 - 5609.
* Quaderns de Pau i Solidaritat Num.49 - La balearització global: conflictes socioambientals de la construcció d'hotels balears a El Carib i Amèrica Central PDF
* Currículum de Geografia de les Illes Balears Arxivat 2007-10-07 a Wayback Machine. PDF

### Referències al terme

* Ecologistes en acció - Catalunya Arxivat 2007-09-28 a Wayback Machine. PDF
* Depana - Catalunya
* Curs a la UIB el 2003
# Baleares, la isla de las maravillas

Baleares, la isla de las maravillas és un cartell publicitari del Patronat Nacional de Turisme realitzat per Josep Renau del 1929. Es tracta d'una litografia dedicada a les Illes Balears, on amb tonalitats ocres i rosa, es representen vaixells i muntanyes. El 2016, la Unió Europea seleccionà el cartell com una de les quinze obres més representatives de l'art espanyol.

## Referències

* ↑ «Baleares, la isla de las maravillas». Europeana. [Consulta: 22 octubre 2021].
* ↑ Renau, Josep. Baleares: la isla de las maravillas (en castellà). Patronato Nacional del Turismo, 1929.
* ↑ «La UE elige un cartel de Renau como imagen de la cultura española». La Vanguardia, 17-05-2016. [Consulta: 22 octubre 2021].
* ↑ «La UE elige un cartel de Josep Renau como imagen de la cultura española». Levante-EMV, 14-05-2016. [Consulta: 22 octubre 2021].
# Balearonethes sesrodesanus

Balearonethes sesrodesanus és una espècie de crustaci isòpode del subordre Oniscidea, endèmic de la Serra de Tramuntana (Mallorca). Viu a l'aigua de les coves, i és la segona espècie de isòpode endèmic de Mallorca; l'altra és Trichoniscus dragani (Tabacaru, 1974).

## Referències

* ↑ «WoRMS - World Register of Marine Species - Balearonethes sesrodesanaus Dalens, 1977». [Consulta: 23 octubre 2021].
* ↑ Dalens, H «Sur un nouveau genre de Trichoniscidae Balearonethes sesrodesanus n.g., n.sp. (Isopoda, Oniscoidea).». Bull. Soc. Hist. Nat. Toulouse, 113 (3-4): 298-302, 1978.
# Bamble

Bamble és un municipi situat al comtat de Telemark, Noruega. Té 14.088 habitants (2016) i la seva superfície és de 304,36 km². El centre administratiu del municipi és el poble de Langesund.

## Ciutats agermanades

Bamble manté una relació d'agermanament amb les següents localitats:
* Akranes, Akraneskaupstaður, Islàndia
* Närpes, Finlàndia Oriental, Finlàndia
* Tønder, Dinamarca Meridional, Dinamarca
* Västervik, Comtat de Kalmar, Suècia

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 8 setembre 2016].

## Enllaços externs

* Bamble - Lloc web oficial
# Sue Fish

Sue Fish (9 de novembre de 1958) és una antiga pilot de motocròs i especialista de cinema nord-americana. Coneguda com a Flying Fish ("peix volador"), va ser una pionera del motociclisme femení als Estats Units i va guanyar el Campionat nacional de motocròs femení els anys 1976 i 1977, força abans que s'afegís una categoria per a dones, anomenada Women's MX, al campionat AMA el 1996. Va guanyar també l'anomenat World Invitational Women's Motocross Championship, una cursa celebrada als Estats Units el 1977 que ha estat considerada la primera edició d'un campionat del món femení.
Després d'una lesió que va patir competint en motocròs, va canviar al ciclisme de muntanya i va guanyar una medalla d'argent als Campionats del Món de Descens de 1994, celebrats a Vail (Colorado). Fish va doblar Linda Hamilton a les escenes d'acció de The Terminator (1984).
Sue Fish va ser incorporada al Motorcycle Hall of Fame de l'AMA el 2012 i el 2013 va ser nomenada FIM Legend per la seva carrera pionera en el motocròs femení. Semi-retirada de les competicions des del 2009, a data de 2012 treballava com a entrenadora personal. Des del 1982 resideix a Santa Barbara (Califòrnia).

## Palmarès en motocròs
### Títols per any

| Any | Campionat |
| 1975 | Superbowl of Motocross |
| 1976 | IWMA Grand National |
| 1977 | World Invitational Women's |
| 1977 | 125cc Women's National |
| 1979 | U.S. Women's Invitational |

## Referències

* 1 2 3 Sue Fish al Saló de la Fama de la Motocicleta de l'AMA
* ↑ «Women World Motocross Champions 1992 - 2017» (en anglès). womensmxhistory.com, 2021. [Consulta: 8 setembre 2023].
* 1 2 3 4 5 Welsh, Nick «Sue "Flying" Fish Honored: Trailblazing Motocross Racer Inducted into Hall of Fame» (en anglès). Santa Barbara Independent, 12-12-2012 [Consulta: 5 juliol 2013].
* ↑ John, Andrew L. «Motocross trailblazer Sue Fish still has a need for speed» (en anglès). The Los Angeles Times, 16-07-2012 [Consulta: 5 juliol 2013].
* ↑ «FIM Legends» (en anglès). fim-live.com. Arxivat de l'original el 2021-04-23. [Consulta: 20 abril 2020].

## Enllaços externs

* Sue Fish a Internet Movie Database (castellà)
# Stoumont

* Per a altres significats, vegeu «Oscar Stoumon».
Stoumont és un municipi belga a la província de Lieja, a l'aiguabarreig dels rius Amblève i Lienne. Compta amb gairebé tres milers d'habitants. El terme municipal inclou els nuclis de població de Stoumont, Chevron i el lloc dit Bru, La Gleize amb els nuclis Cheneux, Monceau, Cour, Moustier, Borgoumont, Moulin du Ruy i La Venne), Lorcé amb els nuclis Targnon i Chession); i Rahier amb el nucli Xhierfomont.

## Història

Fins al 1794, Stoumont feia part del Principat de Stavelot-Malmedy dins del Sacre Imperi Romanogermànic. El municipi fou annexat per França l'any 1795, el 1815, després del Tractat de París, pels Països Baixos i finalment el 1830 per Bèlgica.
Durant la batalla de les Ardenes, les forces americanes van aturar l'exèrcit alemany conduït per Joachim Peiper entre Stoumont i La Gleize els 18 i 19 de setembre de 1944. Els combats de cos a cos als prats i amb tancs al poble de La Gleize van ser feroços. En commemoració d'aquest esdeveniment, un tanc va ser instal·lat com monument a la plaça major del poble i un petit museu va crear-se.

## Economia i geografia

Stoumont és un poble rural, del qual els dos terços estan coberts de boscs. Només 6% estan construïts. De 2000 a 2005 unes 30 hectàrees de terres de conreu van urbanitzar-se. La indústria representa gairebé 60% de les activitats econòmiques. La fàbrica de les aigües minerals Bru a Chevron és una empresa important. Els negocis formen el segon sector (12% del valor afegit), segueixen la construcció i els serveis.

## Llocs d'interès

* Museu December 1944: Història de la Batalla de les Ardenes a La Gleize
* El Castell de Froidcourt
* L'església de la Mare de Déu de La Gleize del segle XII
* L'església de Sant Jordi de Lorcé del segle XIX
* Stoumont Església de Sant Hubert
* La Gleize Viaducte de la línia 42 Rivage-Gouvy de la NMBS
* La Gleize Panorama
* Chevron Antiga casa de la vila

## Notes

* ↑ Statbel, web de les estadístiques del Servei federal d'economia de Bèlgica
* ↑ Chiffres clés pour la commune de Stoumont, Brussel·les, Statbel, 2006
# Stotts City

Stotts City és una població dels Estats Units a l'estat de Missouri. Segons el cens del 2000 tenia 250 habitants.

## Demografia

Segons el cens del 2000, Stotts City tenia 250 habitants, 98 habitatges, i 63 famílies. La densitat de població era de 189,3 habitants per km².
Dels 98 habitatges en un 30,6% hi vivien nens de menys de 18 anys, en un 49% hi vivien parelles casades, en un 11,2% dones solteres, i en un 34,7% no eren unitats familiars. En el 30,6% dels habitatges hi vivien persones soles l'11,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 3,11.
Per edats la població es repartia de la següent manera: un 26,8% tenia menys de 18 anys, un 9,2% entre 18 i 24, un 28,8% entre 25 i 44, un 19,6% de 45 a 60 i un 15,6% 65 anys o més.
L'edat mediana era de 35 anys. Per cada 100 dones de 18 o més anys hi havia 101,1 homes.
La renda mediana per habitatge era de 18.958 $ i la renda mediana per família de 28.125 $. Els homes tenien una renda mediana de 17.031 $ mentre que les dones 16.250 $. La renda per capita de la població era de 8.942 $. Entorn del 26,2% de les famílies i el 24,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Stotts City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Stotts City». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Stotzheim

Stotzheim (en alsacià Stotze) és un municipi francès, situat a la regió del Gran Est, al departament del Baix Rin. L'any 1999 tenia 960 habitants.
Forma part del cantó d'Obernai, del districte de Sélestat-Erstein i de la Comunitat de comunes del Pays de Barr.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.002 | 1.021 | 1.072 | 1.005 | 953 | 960 |

## Administració

Llista d'alcaldes :
| Període | Identitat | Partit |
| 2001- | Jacques Frindel | |